Legend of Nihooleki. 491 



la Kaehaikiaholelia i hiki ai ilaila, lilo ae la no ia i alii no Kauai a puni, no ka 

 mea, he 'lii kana wahine no Kauai a puni. O kana hana o ka lawaia i na la a pau loa, 

 me ua pa ai nei ana o Pahuhu. I ka wa e kuu ai mai ka waa aku, na ka ia no e pii a 

 komo ka waa. O kona mau waa e holo ai i ka lawaia, lie man kaulua, he umi ka loa, 

 he iwakalua hoewaa, oia no hoi na kaohi. 



A make o Kaehaikiaholeha, hoihoi ia mai a Kuukuua, i Waianae, waiho ia kona 

 kino kupapau ; i loko o ka hale puoa, o na makua, hana iho la laua ma ke ano hoomana 

 o Hawaii nei, a ikaika ka uhane i ka hele mehe kanaka ola ala. A ikaika ka uhane o 

 Kaehaikiaholeha, hoi hou i Waimea, Kauai, a hoao hou me ka wahine i ka wa ola, aole 

 ike ka wahine he kino wailua keia a laua e noho nei. No loko o keia kino wailua keia 

 inoa o Nihooleki, hookahi hana he moe i na la a pau, aohe ai ai, o ka wahine wale no 

 ka ai i ka ai. 



Moe iho la ka wahine a pololi, hele aku la i na kaikunane i ai, i ia. Ninau mai 

 la na kaikunane: "Auhea ko kane?" I aku ke kaikuahine: "Aia no i ka hale kahi i 

 moe ai." "Kupanaha kau kane, o ka moe wale iho la no i ka hale, pehea la e moana 

 ai ka opu o ka wahine ; he anoai paha auanei ka maua ia oe." 



Ma keia mau olelo a pau a lakou i olelo ai, ua lohe keia i ka hale; a hoi aku la 

 ka wahine a hiki i ka hale, olelo mai la o Nihooleki: "Aohe pa a ko mau kaikunane?" 

 "He pa no." "O kii o lawe mai." A hiki i kahi o na kaikunane, ninau mai la : "Heaha 

 mai nei kau?" "I kii mai nei an i pa hi aku na ke kaikoeke o olua." "Pono, o ke ola 

 iho la no ia ; eia ka pa, he umi aku o keia, a he iwakalua o keia, a pela aku." Hoi aku 

 la ka wahine me ka pa a hiki, e moe ana keia, kahea iho la ka wahine penei : 



E ala e Nihooleki, 



E ala e Nihooleki, 



Kaihele ka po, 



Kaihele ke ao. 



He mau maka hia-a ko ka lawaia, 



E ala eia ka pa a kaua. 



Ninau aku ke kane; "Heaha ka pa?" "He lalakea," pela mai ka wahine. 



"He pa ai ole." 



Elua no aku, 



Na ke 'kua kane, 



Na ke 'kua wahine, 



O na lima o na kaohi ke oopa. 



Auhea la kahi pahuhu iki, 



A kane i ai a koe koena. 



